phoneee/thai-legal-corpus huggingface dataset:
ประกาศกรมพัฒนาธุรกิจการค้าประกาศกรมพัฒนาธุรกิจการค้าเรื่องกำหนดค่าใช้จ่ายในการขอตรวจดูหรือขอภาพถ่ายสำเนางบการเงินของผู้มีหน้าที่จัดทำบัญชี(ฉบับที่ ๓)พ.ศ. ๒๕๔๙[๑] โดยที่เป็นการสมควรแก้ไขปรับปรุงประกาศกรมพัฒนาธุรกิจการค้าเรื่อง กำหนดค่าใช้จ่ายในการขอตรวจดูหรือขอภาพถ่ายสำเนางบการเงินของผู้มีหน้าที่จัดทำบัญชี(ฉบับที่ ๒) พ.ศ. ๒๕๔๙ ให้ครอบคลุมการกำหนดค่าใช้จ่ายในการขอภาพถ่ายสำเนางบการเงินพร้อมคำรับรองอาศัยอำนาจตามความในมาตรา๑๘ แห่งพระราชบัญญัติการบัญชี พ.ศ. ๒๕๔๓ อธิบดีกรมพัฒนาธุรกิจการค้าจึงออกประกาศไว้ ดังต่อไปนี้ข้อ๑ ให้ยกเลิกประกาศกรมพัฒนาธุรกิจการค้าเรื่อง กำหนดค่าใช้จ่ายในการ ขอตรวจดู หรือขอภาพถ่ายสำเนางบการเงินของผู้มีหน้าที่จัดทำบัญชี(ฉบับที่ ๒) พ.ศ. ๒๕๔๙ข้อ๒ การขอตรวจดูหรือขอภาพถ่ายสำเนางบการเงินพร้อมคำรับรองของห้างหุ้นส่วนจดทะเบียนบริษัทจำกัด บริษัทมหาชนจำกัด ที่จัดตั้งขึ้นตามกฎหมายไทยนิติบุคคลที่ตั้งขึ้นตามกฎหมายต่างประเทศที่ประกอบธุรกิจในประเทศไทยและกิจการร่วมค้าตามประมวลรัษฎากรซึ่งมีสำนักงานแห่งใหญ่ตั้งอยู่ในเขตจังหวัดและนอกเขตจังหวัดที่มีการเชื่อมข้อมูลงบการเงินทางคอมพิวเตอร์ให้เรียกเก็บค่าใช้จ่ายดังนี้๒.๑การขอตรวจดู รายละ ๕๐ บาท๒.๒การขอภาพถ่ายสำเนางบการเงินพร้อมคำรับรอง หน้าละ ๕๐ บาทข้อ๓ การขอภาพถ่ายสำเนางบการเงินพร้อมคำรับรองของห้างหุ้นส่วนจดทะเบียนบริษัทจำกัด บริษัทมหาชนจำกัด ที่จัดตั้งขึ้นตามกฎหมายไทยนิติบุคคลที่ตั้งขึ้นตามกฎหมายต่างประเทศที่ประกอบธุรกิจในประเทศไทยและกิจการร่วมค้าตามประมวลรัษฎากรซึ่งมีสำนักงานแห่งใหญ่ตั้งอยู่นอกเขตจังหวัดที่ไม่มีการเชื่อมข้อมูลงบการเงินทางคอมพิวเตอร์ให้ดำเนินการส่งข้อมูลงบการเงิน ทางระบบโทรสารหรือทางไปรษณีย์อิเล็กทรอนิกส์ (e-mail) เพื่อให้บริการและให้เรียกเก็บค่าใช้จ่ายเช่นเดียวกับข้อ ๒ทั้งนี้ตั้งแต่วันที่ ๑ มกราคม ๒๕๕๐ เป็นต้นไปประกาศ ณ วันที่ ๑๒ธันวาคม พ.ศ. ๒๕๔๙คณิสสรนาวานุเคราะห์อธิบดีกรมทรัพย์สินทางปัญญารักษาราชการแทนอธิบดีกรมพัฒนาธุรกิจการค้าโสรศ/จัดทำ๒๒ มกราคม ๒๕๕๐จุฑามาศ/ปรับปรุง๒๒ มิถุนายน ๒๕๕๙[๑] ราชกิจจานุเบกษาเล่ม ๑๒๔/ตอนพิเศษ ๔ ง/หน้า ๖/๑๒ มกราคม ๒๕๕๐
ข้อบังคับศาลรัฐธรรมนูญข้อบังคับศาลรัฐธรรมนูญว่าด้วยเสื้อครุยตุลาการศาลรัฐธรรมนูญพ.ศ. ๒๕๔๒ อาศัยอำนาจตามความในมาตรา๔ และมาตรา ๖ แห่งพระราชบัญญัติเครื่องแบบตุลาการศาลรัฐธรรมนูญ พ.ศ. ๒๕๔๒ประธานศาลรัฐธรรมนูญจึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับศาลรัฐธรรมนูญว่าด้วยเสื้อครุยตุลาการศาลรัฐธรรมนูญพ.ศ. ๒๕๔๒ข้อ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในข้อบังคับนี้ ตุลาการศาลรัฐธรรมนูญ หมายความว่า ประธานศาลรัฐธรรมนูญและตุลาการศาลรัฐธรรมนูญข้อ๔ให้มีเสื้อครุยตุลาการศาลรัฐธรรมนูญเพื่อใช้ในการปฏิบัติหน้าที่ตามบทบัญญัติของรัฐธรรมนูญแห่งราชอาณาจักรไทยหรือในโอกาสอื่นตามที่กำหนดในข้อบังคับนี้เสื้อครุยตุลาการศาลรัฐธรรมนูญให้ใช้แพรหรือผ้าสีดำเข็มเย็บเป็นเสื้อคลุมหลังจีบและมีสาบเสื้อขนาดกว้างด้านละ ๗เซนติเมตร เป็นผ้ากำมะหยี่สีแดงเข้มตรงด้านหน้ายาวตั้งแต่คอจรดความยาวของตัวเสื้อการใช้เสื้อครุยตุลาการศาลรัฐธรรมนูญในการปฏิบัติหน้าที่ให้ประดับเครื่องหมายรูปรัฐธรรมนูญประดิษฐานอยู่บนพานสองชั้นเบื้องบนมีพระดุลพ่าห์ เบื้องล่างมีช่อชัยพฤกษ์ ขนาดสูง ๓.๕ เซนติเมตรทำด้วยโลหะโปร่งสีทอง ที่อกเสื้อเบื้องซ้ายข้อ๕ให้ตุลาการศาลรัฐธรรมนูญสวมเสื้อครุยตามข้อ ๔ในการออกนั่งพิจารณาวินิจฉัยคดีตามข้อกำหนดศาลรัฐธรรมนูญว่าด้วยวิธีพิจารณาของศาลรัฐธรรมนูญหรือในงานที่เกี่ยวด้วยกิจการศาลรัฐธรรมนูญและสำนักงานศาลรัฐธรรมนูญ หรือในโอกาสอันควรแต่ห้ามมิให้สวมในเวลาที่เป็นคู่ความหรือเวลาที่พยานในศาลข้อ๖ให้อดีตตุลาการศาลรัฐธรรมนูญสวมเสื้อครุยตามข้อ ๔ในงานที่เกี่ยวด้วยกิจการศาลรัฐธรรมนูญและสำนักงานศาลรัฐธรรมนูญ หรือในโอกาสอันควรแต่ห้ามมิให้สวมในเวลาที่เป็นคู่ความหรือเวลาเป็นพยานในศาล และให้นำความในข้อ ๑๑ของข้อบังคับศาลรัฐธรรมนูญว่าด้วยเครื่องแบบตุลาการศาลรัฐธรรมนูญ พ.ศ. ๒๕๔๒มาใช้บังคับโดยอนุโลมข้อ๗ประธานศาลรัฐธรรมนูญเป็นผู้รักษาการให้เป็นไปตามข้อบังคับนี้ประกาศ ณ วันที่ ๒๐ธันวาคม พ.ศ. ๒๕๔๒เชาวน์ สายเชื้อประธานศาลรัฐธรรมนูญสัญชัย ศิริเดช/ผู้จัดทำ๑๖ พฤศจิกายน ๒๕๕๒วันทิตา/ปรับปรุง๘ มีนาคม ๒๕๕๗วิชพงษ์/ตรวจ๑๒ มีนาคม ๒๕๕๗[๑] ราชกิจจานุเบกษาเล่ม ๑๑๖/ตอนที่ ๑๓๔ ก/หน้า ๒๒/๒๗ ธันวาคม ๒๕๔๒
กฎกระทรวงกฎกระทรวงฉบับที่ ๑๙ (พ.ศ. ๒๕๒๓)ออกตามความในพระราชบัญญัติการพนันพุทธศักราช ๒๔๗๘[๑] อาศัยอำนาจตามความในมาตรา ๑๗ แห่งพระราชบัญญัติการพนัน พุทธศักราช๒๔๗๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้ยกเลิกแบบพิมพ์ใบอนุญาต พ.น. ๑๙ ๐๑-๕๐ ท้ายกฎกระทรวงฉบับที่๑๗ (พ.ศ. ๒๕๐๓) ออกตามความในพระราชบัญญัติการพนัน พุทธศักราช ๒๔๗๘และให้ใช้แบบพิมพ์ใบอนุญาต พ.น. ๑๙ ๐๑-๕๐ ท้ายกฎกระทรวงนี้แทนให้ไว้ ณ วันที่ ๓๐ เมษายน พ.ศ. ๒๕๒๓ประเทือง กีรติบุตรรัฐมนตรีว่าการกระทรวงมหาดไทย[เอกสารแนบท้าย]๑. ใบอนุญาตให้จัดให้มีการเล่นการพนันโตแตไลเซเตอร์สำหรับการเล่น(พ.น. ๑๙ ๐๑-๕๐)(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากในปัจจุบันการเล่นการพนันโตแตไลเซเตอร์ได้เปลี่ยนแปลงไปโดยมีการเล่นควบหมายเลขหรือชื่อเพิ่มขึ้นนอกเหนือจากการเล่นวินโต๊ด และเปล๊สโต๊ดและแบบใบอนุญาตให้จัดให้มีการเล่นการพนันโตแตไลเซเตอร์ท้ายกฎกระทรวง ฉบับที่ ๑๗(พ.ศ. ๒๕๐๓) ออกตามความในพระราชบัญญัติการพนัน พุทธศักราช ๒๔๗๘ใช้ได้สำหรับการเล่นการพนันโตแตไลเซเตอร์ชนิดวินโต๊ด และเปล๊สโต๊ดเท่านั้นไม่มีข้อความครอบคลุมสำหรับการเล่นชนิดควบหมายเลขหรือชื่อ สมควรแก้ไขใบอนุญาตดังกล่าวให้ใช้ได้สำหรับการเล่นการพนันโตแตไลเซเตอร์ชนิดการเล่นควบหมายเลขหรือชื่อด้วย จึงจำเป็นต้องออกกฎกระทรวงนี้คณิตา/ผู้จัดทำ๑๖ มกราคม พ.ศ. ๒๕๕๔[๑]ราชกิจจานุเบกษา เล่ม ๙๗/ตอนที่ ๘๘/ฉบับพิเศษ หน้า ๒/๗ มิถุนายน๒๕๒๓
ประกาศบริษัท กฟผประกาศบริษัทกฟผ. จำกัด (มหาชน)เรื่องกำหนดเขตสำรวจศึกษาข้อมูลเพื่อการเลือกแนวก่อสร้างสายส่งไฟฟ้าขนาด๕๐๐ กิโลโวลต์ จากสถานีไฟฟ้าย่อยปลวกแดง ไปยังจุดเชื่อมสายส่ง๕๐๐ กิโลโวลต์หนองจอก วังน้อย แนวที่ ๒ ด้วยบริษัท กฟผ. จำกัด (มหาชน) มีความจำเป็นจะต้องดำเนินการสำรวจศึกษาข้อมูลเพื่อการเลือกแนวก่อสร้างสายส่งไฟฟ้าขนาด๕๐๐ กิโลโวลต์ จากสถานีไฟฟ้าย่อยปลวกแดง ท้องที่อำเภอปลวกแดง จังหวัดระยอง ไปยังจุดเชื่อมสายส่ง๕๐๐ กิโลโวลต์ หนองจอก วังน้อย ท้องที่เขตหนองจอก กรุงเทพมหานครเพื่อสนองความต้องการใช้ไฟฟ้าของประชาชนที่เพิ่มขึ้น จากการขยายตัวทางเศรษฐกิจและสนับสนุนการขยายระบบจำหน่ายของการไฟฟ้าส่วนภูมิภาคและเพิ่มระดับความมั่นคงของระบบไฟฟ้าดังนั้น อาศัยอำนาจตามความในมาตรา ๔ แห่งพระราชกฤษฎีกากำหนดอำนาจสิทธิ และประโยชน์ของบริษัท กฟผ. จำกัด (มหาชน) พ.ศ. ๒๕๔๘ ประกอบกับมาตรา ๒๘ แห่งกฎหมายว่าด้วยการไฟฟ้าฝ่ายผลิตแห่งประเทศไทยกรรมการผู้อำนวยการใหญ่ บริษัท กฟผ. จำกัด (มหาชน) จึงประกาศให้ทราบโดยทั่วกันว่าบริษัท กฟผ. จำกัด (มหาชน) จะทำการสำรวจศึกษาข้อมูลทั่วไป เพื่อการเลือกแนวสำหรับการก่อสร้างสายส่งไฟฟ้าขนาด๕๐๐ กิโลโวลต์ โดยมีเขตเดินสายไฟฟ้าด้านละไม่เกิน ๔๐ เมตร จากสถานีไฟฟ้าย่อยปลวกแดงไปยังจุดเชื่อมสายส่ง ๕๐๐ กิโลโวลต์ หนองจอก วังน้อย แนวที่ ๒ โดยจะทำการสำรวจศึกษาผ่านเขตท้องที่ต่างๆดังนี้๑. จังหวัดระยอง(๑) ตำบลปลวกแดง และตำบลตาสิทธิ์ อำเภอปลวกแดง๒. จังหวัดชลบุรี(๑) ตำบลเขาคันทรง อำเภอศรีราชา(๒) ตำบลคลองกิ่ว, ตำบลหนองอิรุณและตำบลหนองไผ่แก้ว อำเภอบ้านบึง(๓) ตำบลหนองเสือช้าง, ตำบลห้างสูงและตำบลหนองใหญ่ อำเภอหนองใหญ่(๔) ตำบลบ่อกวางทอง อำเภอบ่อทอง(๕) ตำบลเกาะจันทร์ และตำบลท่าบุญมี กิ่งอำเภอเกาะจันทร์(๖) ตำบลหนองเหียง อำเภอพนัสนิคม๓. จังหวัดฉะเชิงเทรา(๑) ตำบลหนองไม้แก่น, ตำบลหัวสำโรงและตำบลวังเย็น อำเภอแปลงยาว(๒) ตำบลหนองแหน, ตำบลเมืองเก่า,ตำบลเกาะขนุน และตำบลท่าถ่าน อำเภอพนมสารคาม(๓) ตำบลหัวไทร, ตำบลปากน้ำ,ตำบลบางกระเจ็ด และตำบลท่าทองหลาง อำเภอบางคล้า(๔) ตำบลเมืองใหม่ อำเภอราชสาส์น(๕) ตำบลหมอนทอง, ตำบลสิงโตทอง,ตำบลดอนฉิมพลี, ตำบลบึงน้ำรักษ์ และตำบลโยธะกาอำเภอบางน้ำเปรี้ยว(๖) ตำบลคลองเขื่อน และตำบลบางโรง กิ่งอำเภอคลองเขื่อน๔. จังหวัดปราจีนบุรี(๑) ตำบลบางแตน อำเภอบ้านสร้าง๕. กรุงเทพมหานคร(๑) แขวงคลองสิบสอง เขตหนองจอกทั้งนี้ ตั้งแต่พ้นกำหนดสามสิบวันนับแต่วันประกาศในราชกิจจานุเบกษาจนกว่างานสำรวจศึกษาข้อมูลจะแล้วเสร็จ[๑]ประกาศณ วันที่ ๒๙ พฤศจิกายน พ.ศ. ๒๕๔๘ไกรสีห์กรรณสูตกรรมการผู้อำนวยการใหญ่นันทนา/ผู้จัดทำ๒๖ มกราคม ๒๕๔๙[๑] ราชกิจจานุเบกษาเล่ม ๑๒๓/ตอนพิเศษ ๑๐ ง/หน้า ๔๓/๒๔ มกราคม ๒๕๔๙
กฎกระทรวงกฎกระทรวงฉบับที่ ๒๕๙ (พ.ศ.๒๕๓๙)ออกตามความในพระราชบัญญัติการผังเมืองพ.ศ. ๒๕๑๘[๑] อาศัยอำนาจตามความในมาตรา ๕ แห่งพระราชบัญญัติการผังเมืองพ.ศ. ๒๕๑๘ และมาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้ขยายระยะเวลาการใช้บังคับกฎกระทรวง ฉบับที่ ๘๔ (พ.ศ.๒๕๓๓) ออกตามความในพระราชบัญญัติการผังเมือง พ.ศ. ๒๕๑๘ซึ่งได้ขยายระยะเวลาการใช้บังคับมาครั้งหนึ่งแล้วโดยกฎกระทรวง ฉบับที่ ๒๑๖ (พ.ศ.๒๕๓๘) ออกตามความในพระราชบัญญัติการผังเมือง พ.ศ. ๒๕๑๘ต่อไปเป็นครั้งที่สองมีกำหนดหนึ่งปี ทั้งนี้ตั้งแต่วันที่ ๒๓ พฤษภาคม พ.ศ. ๒๕๓๙ เป็นต้นไปให้ไว้ ณ วันที่ ๒๖ เมษายน พ.ศ. ๒๕๓๙สุดารัตน์ เกยุราพันธุ์รัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือโดยที่ปรากฏว่าสภาพการณ์และสิ่งแวดล้อมในท้องที่ตำบลตำบลสนามชัย ตำบลรั้วใหญ่ตำบลท่าพี่เลี้ยง และตำบลท่าระหัด อำเภอเมืองสุพรรณบุรี จังหวัดสุพรรณบุรีซึ่งกฎกระทรวง ฉบับที่ ๘๔ (พ.ศ. ๒๕๓๓) ออกตามความใน พระราชบัญญัติการผังเมืองพ.ศ.๒๕๑๘ กำหนดให้ใช้ผังเมืองรวมบังคับในท้องที่ดังกล่าวได้เปลี่ยนแปลงไปและได้เคยมีการขยายระยะเวลาการใช้บังคับกฎกระทรวงดังกล่าวมาครั้งหนึ่งแล้วตามกฎกระทรวงฉบับที่ ๒๑๖ (พ.ศ. ๒๕๓๘) ออกตามความในพระราชบัญญัติการผังเมือง พ.ศ. ๒๕๑๘แต่เป็นกรณีที่ไม่อาจดำเนินการแก้ไขผังเมืองรวมได้ทันภายในระยะเวลาที่กฎกระทรวงนั้นใช้บังคับสมควรขยายระยะเวลาการใช้บังคับกฎกระทรวง ฉบับที่ ๘๔ (พ.ศ. ๒๕๓๓) เป็นครั้งที่สองและเนื่องจากมาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง(ฉบับที่ ๓) พ.ศ. ๒๕๓๕ บัญญัติว่าการขยายระยะเวลาการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้ฐาปนี / แก้ไข๑ สิงหาคม ๒๕๔๕A+B(C)สุกัญญา/แก้ไข๓ กันยายน ๒๕๕๑วิภา/ปรับปรุง๑๒ ตุลาคม ๒๕๕๘[๑] ราชกิจจานุเบกษาเล่ม ๑๑๓/ตอนที่ ๑๓ ก/หน้า ๒๑/๒๖ เมษายน ๒๕๓๙
คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่ ๔๙/๒๕๕๗เรื่องให้บุคคลมารายงานตัวเพิ่มเติม[๑] เพื่อให้การรักษาความสงบและการแก้ไขปัญหาบ้านเมืองเป็นไปด้วยความเรียบร้อย จึงให้บุคคลเข้ามารายงานตัว ณ ห้องจามจุรี สโมสรทหารบกเทเวศร์ ในวันที่ ๙ มิถุนายน พุทธศักราช ๒๕๕๗ เวลา ๑๐๐๐ - ๑๒๐๐ ดังนี้๑. นายใจลส์ ใจ อึ๊งภากรณ์๒. นายจักรภพ เพ็ญแข๓. นายพิษณุ พรหมสร๔. นายเนติ วิเชียรแสน๕. นายองอาจ ธนกมลนันท์๖. นายอำนวย แก้วชมภู๗. นายชูพงศ์ ถี่ถ้วน๘. นางจรรยา ยิ้มประเสริฐ๙. นายเอกภพ เหลือรา๑๐. นายมนูญ เอนก ชัยชนะ๑๑. นายเสน่ห์ ถิ่นแสน๑๒. นายภิเษก สนิทธางกูร๑๓. นายชูชีพ ชีวะสุทธิ์๑๔. นายสันติ วงษ์ไพบูลย์๑๕. นางมนัญชยา เกตุแก้ว๑๖. นางฉัตรวดี อมรพัฒน์๑๗. นายจุติเทพ (เลอพงษ์) วิไชยคำมาตย์๑๘. นางณหทัย ตัญญะสั่ง ณวันที่ ๔ มิถุนายน พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๑๑ มิถุนายน๒๕๕๗นุสรา/ผู้ตรวจ๑๗ มิถุนายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๐๔ ง/หน้า ๖/๖ มิถุนายน ๒๕๕๗
คำพิพากษาศาลฎีกาที่ 64732หลักกฎหมาย: ฎีกาในปัญหาที่ว่า ไม่ควรงดสืบพยานโจทก์นั้นเป็นการโต้เถียงดุลพินิจของศาล จึงเป็นฎีกาในปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 468/2511นายธรรมศักดิ์ มีอิสระโจทก์นางสมไพร ยะตินันท์ กับพวกจำเลย ป.วิ.อ. ม. 219ฎีกาในปัญหาที่ว่า ไม่ควรงดสืบพยานโจทก์นั้นเป็นการโต้เถียงดุลพินิจของศาล จึงเป็นฎีกาในปัญหาข้อเท็จจริง(แถม สิริสาลี-กิตติ สีหนนทน์-อาจิต ไชยาคำ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 468/2511นายธรรมศักดิ์ มีอิสระโจทก์นางสมไพร ยะตินันท์ กับพวกจำเลย ป.วิ.อ. ม. 219ฎีกาในปัญหาที่ว่า ไม่ควรงดสืบพยานโจทก์นั้นเป็นการโต้เถียงดุลพินิจของศาล จึงเป็นฎีกาในปัญหาข้อเท็จจริง(แถม สิริสาลี-กิตติ สีหนนทน์-อาจิต ไชยาคำ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมประมงประกาศกรมประมงเรื่องกำหนดแบบหนังสือคนประจำเรือสำหรับคนต่างด้าวพ.ศ. ๒๕๖๐ อาศัยอำนาจตามความในมาตรา ๘๓ วรรคสี่แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศไว้ ดังต่อไปนี้ข้อ๑ ให้ยกเลิกประกาศกรมประมง เรื่องกำหนดแบบหนังสือคนประจำเรือสำหรับคนต่างด้าว พ.ศ. ๒๕๕๙ ลงวันที่ ๒๖ กันยายน พ.ศ.๒๕๕๙ข้อ๒ หนังสือคนประจำเรือสำหรับคนต่างด้าวตามข้อ๘ แห่งประกาศสำนักนายกรัฐมนตรี เรื่องการออกหนังสือคนประจำเรือตามกฎหมายว่าด้วยการประมง พ.ศ. ๒๕๖๐ ลงวันที่ ๒๖กันยายน พ.ศ. ๒๕๖๐ ให้ใช้แบบ ๑ ท้ายประกาศนี้ข้อ๓ หนังสือคนประจำเรือสำหรับคนต่างด้าวตามข้อ๑๓ แห่งประกาศสำนักนายกรัฐมนตรี เรื่องการออกหนังสือคนประจำเรือตามกฎหมายว่าด้วยการประมง พ.ศ. ๒๕๖๐ ลงวันที่ ๒๖กันยายน พ.ศ. ๒๕๖๐ ให้ใช้แบบ ๒ ท้ายประกาศนี้ข้อ๔[๑] ประกาศนี้ให้ใช้บังคับนับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙กันยายน พ.ศ. ๒๕๖๐อดิศร พร้อมเทพอธิบดีกรมประมง[เอกสารแนบท้าย]๑.แบบหนังสือคนประจำเรือสำหรับแรงงานต่างด้าว (แบบ ๑)๒.แบบหนังสือคนประจำเรือสำหรับคนต่างด้าว (แบบ ๒)(ดูข้อมูลจากภาพกฎหมาย)ภวรรณตรี/จัดทำ๑๖ ตุลาคม ๒๕๖๐ปุณิกา/ตรวจ๑๖ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๔๒ ง/หน้า ๑๕/๒๙ กันยายน ๒๕๖๐
คำพิพากษาศาลฎีกาที่ 6021/2550หลักกฎหมาย: จำเลยเป็นบริษัทในเครือของบริษัทแม่ในประเทศอังกฤษซึ่งมีสาขาอยู่ทั่วโลก ในภูมิภาคเอเชียมีสำนักงานที่กำกับดูแลจำเลยคือ บริษัท จ. (สิงค์โปร์) โจทก์เข้าทำงานเป็นลูกจ้างบริษัท จ. (ออสเตรเลีย) และโอนย้ายไปเป็นลูกจ้างบริษัท จ. (มาเลเซีย) โดยให้โจทก์มีสิทธินับเวลาทำงานติดต่อกันได้ และให้โจทก์คงได้รับสิทธิหยุดพักผ่อนในกรณีทำงานมานานตามที่เคยได้รับต่อไป ต่อมาโจทก์โอนย้ายไปเป็นลูกจ้างจำเลย และได้ทำสัญญากับบริษัท จ. (สิงค์โปร์) ระบุว่าเป็นการจ้างงานโจทก์ต่อเนื่องจากที่ได้ทำงานกับบริษัท จ. (สิงค์โปร์) และโจทก์ยังคงมีสิทธิสะสมวันหยุดในกรณีที่ทำงานมานานต่อไปจากที่เคยได้รับ เมื่อข้อตกลงตามสัญญาดังกล่าวไม่เป็นการต้องห้ามชัดแจ้งโดยกฎหมายเป็นการพ้นวิสัย หรือเป็นการขัดต่อความสงบเรียบร้อยหรือศีลธรรมอันดีของประชาชน แม้ พ.ร.บ.คุ้มครองแรงงานฯ ไม่ได้บัญญัติเกี่ยวกับสิทธิหยุดพักผ่อนของลูกจ้างในกรณีทำงานมานานไว้ก็ผูกพันจำเลยซึ่งเป็นนายจ้างด้วย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6021/2550นายแบรี่ แมดด็อคโจทก์บริษัทจาร์ดีน ลอยด์ ทอมป์สัน จำกัดจำเลย ป.พ.พ. ม. 150 พ.ร.บ.คุ้มครองแรงงาน พ.ศ.2541 ม. 5 ป.พ.พ. ม. 575จำเลยเป็นบริษัทในเครือของบริษัทแม่ในประเทศอังกฤษซึ่งมีสาขาอยู่ทั่วโลก ในภูมิภาคเอเชียมีสำนักงานที่กำกับดูแลจำเลยคือ บริษัท จ. (สิงค์โปร์) โจทก์เข้าทำงานเป็นลูกจ้างบริษัท จ. (ออสเตรเลีย) และโอนย้ายไปเป็นลูกจ้างบริษัท จ. (มาเลเซีย) โดยให้โจทก์มีสิทธินับเวลาทำงานติดต่อกันได้ และให้โจทก์คงได้รับสิทธิหยุดพักผ่อนในกรณีทำงานมานานตามที่เคยได้รับต่อไป ต่อมาโจทก์โอนย้ายไปเป็นลูกจ้างจำเลย และได้ทำสัญญากับบริษัท จ. (สิงค์โปร์) ระบุว่าเป็นการจ้างงานโจทก์ต่อเนื่องจากที่ได้ทำงานกับบริษัท จ. (สิงค์โปร์) และโจทก์ยังคงมีสิทธิสะสมวันหยุดในกรณีที่ทำงานมานานต่อไปจากที่เคยได้รับ เมื่อข้อตกลงตามสัญญาดังกล่าวไม่เป็นการต้องห้ามชัดแจ้งโดยกฎหมายเป็นการพ้นวิสัย หรือเป็นการขัดต่อความสงบเรียบร้อยหรือศีลธรรมอันดีของประชาชน แม้ พ.ร.บ.คุ้มครองแรงงานฯ ไม่ได้บัญญัติเกี่ยวกับสิทธิหยุดพักผ่อนของลูกจ้างในกรณีทำงานมานานไว้ก็ผูกพันจำเลยซึ่งเป็นนายจ้างด้วย(จรัส พวงมณี-พิชิต คำแฝง-วิเทพ พัชรภิญโญพงศ์)ศาลแรงงานกลาง - นายชวลิต ธรรมฤาชุแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 980/2479หลักกฎหมาย: โจทก์ฟ้องว่าจำเลยกระทำความผิดในวันที่ 24 มกราคม 2478 ทางพิจารณาปรากฎจากคำพะยานฝ่ายโจทก์ว่าจำเลยกระทำผิดในวันที่ 24 ตุลาคม 2478 ศาลต้องตัดสินยกฟ้อง+คดีนี้โจทก์ฟ้องว่าเมื่อวันที่ ๒๔ มกราคม พ.ศ.๒๔๗๘ จำเลยเอาความเท็จไปแจ้งต่อปลัดอำเภอ จึงขอให้ลงโทษ ทางพิจารณาโจทก์นำพะยานหลักฐานมาสืบว่าจำเลยกระทำผิดในกรรมอันนั้นเมื่อวันที่ ๒๔ ตุลาคม พ.ศ.๒๔๗๘ ศาลฎีกาตัดสินยืนตามศาลอุทธรณ์ว่า เมื่อโจทก์ไม่ขอแก้ฟ้องให้ตรงกับความจริงในระหว่างพิจารณาดังนี้ ตามประมวลวิธีพิจารณาความอาญา ม.๑๙๒ วรรค ๒ ศาลจะลงโทษจำเลยมิได้ จึงพิพากษายืนตามศาลอุทธรณ์ปล่อยจำเลยพ้นข้อหาไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 980/2479อัยยการสมุทรสงครามโจทก์นายสอิ้ง ไกรญาณจำเลย ป.อ. ม. 118 ป.วิ.อ. ม. 158-192 วรรค2โจทก์ฟ้องว่าจำเลยกระทำความผิดในวันที่ 24 มกราคม 2478 ทางพิจารณาปรากฎจากคำพะยานฝ่ายโจทก์ว่าจำเลยกระทำผิดในวันที่ 24 ตุลาคม 2478 ศาลต้องตัดสินยกฟ้อง+คดีนี้โจทก์ฟ้องว่าเมื่อวันที่ ๒๔ มกราคม พ.ศ.๒๔๗๘ จำเลยเอาความเท็จไปแจ้งต่อปลัดอำเภอ จึงขอให้ลงโทษ ทางพิจารณาโจทก์นำพะยานหลักฐานมาสืบว่าจำเลยกระทำผิดในกรรมอันนั้นเมื่อวันที่ ๒๔ ตุลาคม พ.ศ.๒๔๗๘ ศาลฎีกาตัดสินยืนตามศาลอุทธรณ์ว่า เมื่อโจทก์ไม่ขอแก้ฟ้องให้ตรงกับความจริงในระหว่างพิจารณาดังนี้ ตามประมวลวิธีพิจารณาความอาญา ม.๑๙๒ วรรค ๒ ศาลจะลงโทษจำเลยมิได้ จึงพิพากษายืนตามศาลอุทธรณ์ปล่อยจำเลยพ้นข้อหาไป(ดูปลาตร์-นล-อิศร)ศาลชั้นต้น - หม่อมเจ้า+ศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: คดีนี้โจทก์ฟ้องว่าเมื่อวันที่ ๒๔ มกราคม พ.ศ.๒๔๗๘ จำเลยเอาความเท็จไปแจ้งต่อปลัดอำเภอ จึงขอให้ลงโทษ ทางพิจารณาโจทก์นำพะยานหลักฐานมาสืบว่าจำเลยกระทำผิดในกรรมอันนั้นเมื่อวันที่ ๒๔ ตุลาคม พ.ศ.๒๔๗๘ ศาลฎีกาตัดสินยืนตามศาลอุทธรณ์ว่า เมื่อโจทก์ไม่ขอแก้ฟ้องให้ตรงกับความจริงในระหว่างพิจารณาดังนี้ ตามประมวลวิธีพิจารณาความอาญา ม.๑๙๒ วรรค ๒ ศาลจะลงโทษจำเลยมิได้ จึงพิพากษายืนตามศาลอุทธรณ์ปล่อยจำเลยพ้นข้อหาไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 980/2479อัยยการสมุทรสงครามโจทก์นายสอิ้ง ไกรญาณจำเลย ป.อ. ม. 118 ป.วิ.อ. ม. 158-192 วรรค2โจทก์ฟ้องว่าจำเลยกระทำความผิดในวันที่ 24 มกราคม 2478 ทางพิจารณาปรากฎจากคำพะยานฝ่ายโจทก์ว่าจำเลยกระทำผิดในวันที่ 24 ตุลาคม 2478 ศาลต้องตัดสินยกฟ้อง+คดีนี้โจทก์ฟ้องว่าเมื่อวันที่ ๒๔ มกราคม พ.ศ.๒๔๗๘ จำเลยเอาความเท็จไปแจ้งต่อปลัดอำเภอ จึงขอให้ลงโทษ ทางพิจารณาโจทก์นำพะยานหลักฐานมาสืบว่าจำเลยกระทำผิดในกรรมอันนั้นเมื่อวันที่ ๒๔ ตุลาคม พ.ศ.๒๔๗๘ ศาลฎีกาตัดสินยืนตามศาลอุทธรณ์ว่า เมื่อโจทก์ไม่ขอแก้ฟ้องให้ตรงกับความจริงในระหว่างพิจารณาดังนี้ ตามประมวลวิธีพิจารณาความอาญา ม.๑๙๒ วรรค ๒ ศาลจะลงโทษจำเลยมิได้ จึงพิพากษายืนตามศาลอุทธรณ์ปล่อยจำเลยพ้นข้อหาไป(ดูปลาตร์-นล-อิศร)ศาลชั้นต้น - หม่อมเจ้า+ศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำสั่งกรุงเทพมหานครคำสั่งกรุงเทพมหานครที่ ๓๗๗๓/๒๕๕๓เรื่องมอบอำนาจให้ข้าราชการกรุงเทพมหานครปฏิบัติราชการแทนในการดำเนินการสำรวจการทำบัญชีและการออกหนังสือรับรองผู้ประสบภัยจากสาธารณภัย โดยที่เป็นการสมควรมอบอำนาจของผู้ว่าราชการกรุงเทพมหานครในการดำเนินการสำรวจการทำบัญชีและการออกหนังสือรับรองผู้ประสบภัยจากสาธารณภัยตามมาตรา๓๐ แห่งพระราชบัญญัติป้องกันและบรรเทาสาธารณภัย พ.ศ. ๒๕๕๐ประกอบกับระเบียบกระทรวงมหาดไทยว่าด้วยหลักเกณฑ์เกี่ยวกับการออกหนังสือรับรองกรณีผู้ประสบภัย หรือเจ้าของ หรือผู้ครอบครองทรัพย์สินร้องขอหลักฐานเพื่อรับการสงเคราะห์หรือบริการอื่นใดพ.ศ. ๒๕๕๒เพื่อเป็นการแบ่งเบาภาระของผู้ว่าราชการกรุงเทพมหานครและเพื่อให้การดำเนินการเป็นไปด้วยความเรียบร้อยรวดเร็วและมีประสิทธิภาพมากยิ่งขึ้นอาศัยอำนาจตามความในมาตรา๘๑ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงมอบอำนาจให้ผู้อำนวยการเขตพื้นที่ที่เกิดสาธารณภัยปฏิบัติราชการแทนในการสำรวจความเสียหายจากสาธารณภัยที่เกิดขึ้นและทำบัญชีรายชื่อผู้ประสบภัยและทรัพย์สินที่เสียหายไว้เป็นหลักฐานพร้อมทั้งออกหนังสือรับรองให้ผู้ประสบภัยไว้เป็นหลักฐานในการรับการสงเคราะห์และฟื้นฟูตามมาตรา ๓๐ แห่งพระราชบัญญัติป้องกันและบรรเทาสาธารณภัย พ.ศ. ๒๕๕๐ประกอบกับระเบียบกระทรวงมหาดไทยว่าด้วยหลักเกณฑ์เกี่ยวกับการออกหนังสือรับรองกรณีผู้ประสบภัย หรือเจ้าของหรือผู้ครอบครองทรัพย์สินร้องขอหลักฐานเพื่อรับการสงเคราะห์ หรือบริการอื่นใด พ.ศ.๒๕๕๒ทั้งนี้ตั้งแต่วันถัดจากวันประกาศในราชกิจจานุเบกษาเป็นต้นไป[๑]สั่ง ณ วันที่ ๑ตุลาคม พ.ศ. ๒๕๕๓หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๒๘ ธันวาคม ๒๕๕๓ณัฐวดี/ตรวจ๒๘ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๔๕ ง/หน้า ๘๒/๑๗ ธันวาคม ๒๕๕๓
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๑๘/๒๕๕๔)[๑] อาศัยอำนาจตามความในมาตรา ๖๒ วรรคสาม แห่งพระราชบัญญัติภาษีสรรพสามิตพ.ศ. ๒๕๒๗อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัท ที.ซี.ฟาร์มาซูติคอล อุตสาหกรรม จำกัด ดังต่อไปนี้เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้ เลขที่ ๓๘/๒๕๕๔ ลงวันที่ ๒๓ มีนาคม๒๕๕๔ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝากระป๋องทำด้วยอะลูมิเนียม เป็นรูปวงกลม ขนาดเส้นผ่าศูนย์กลาง ๕.๐ เซนติเมตรพื้นฝาสีบรอนซ์เงินหน้าฝาด้านซ้ายมีอักษรภาษาอังกฤษสีแดงขอบเงาสีบรอนซ์เงินทับอยู่บนรูปกราฟฟิกส์ลายจุดสีแดงคำว่า ใต้ คำว่า มีอักษรภาษาอังกฤษสีแดงขอบเงาสีบรอนซ์เงินและขอบเส้นสีแดง คำว่า SPONSOR ข้างอักษร R มีอักษรภาษาอังกฤษสีแดง คำว่า R อยู่ในรูปวงกลมขอบเส้นสีแดง ด้านขวามีอักษรภาษาไทยและตัวเลขสีแดง คำว่า บริษัทที.ซี. ฟาร์มาซูติคอล อุตสาหกรรม จำกัด เครื่องดื่มเกลือแร่ ออริจินัล ปริมาตรสุทธิ325 มล. รูปลักษณะฝา เพื่อนำไปผนึกบรรจุเครื่องดื่มเกลือแร่ ตราสปอนเซอร์ ออริจินัลปริมาตรสุทธิ ๓๒๕ มล. เท่านั้นประกาศณ วันที่ ๒๘ เมษายน พ.ศ. ๒๕๕๔สมณีย์มงคลโภชน์ผู้อำนวยการสำนักมาตรฐานและพัฒนาการจัดเก็บภาษี๑ปฏิบัติราชการแทนอธิบดีกรมสรรพสามิตปริยานุช/ผู้จัดทำ๒๙ กันยายน๒๕๕๔ปณตภร/ผู้ตรวจ๑๔ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๓๒ ง/หน้า ๔๖/๘ กันยายน ๒๕๕๔
คำพิพากษาศาลฎีกาที่ 624/2468หลักกฎหมาย: ขับไล่อำนาจในที่ชายเลนสัญญาเช่าผู้ที่เปนเจ้าของที่ดินบนฝั่งแม่น้ำ ย่อมมีอำนาจในที่ชายเลนตรงน่าบ้านออกไปจนถึงน้ำในแม่น้ำดีกว่าคนอื่น ตามตัวอย่างฎีกาที่ ๓๔๙/๑๒๘ , ๑๐๓๗/๒๔๖๔ แลที่ ๘๐๙,๘๑๐/๒๔๖๕ อนึ่งเมื่อผู้ให้เช่าที่ดินดังกล่าวนี้ไม่เต็มใจให้ผู้เช่าเช่าต่อไป แลได้กำหนดเวลาให้ผู้เช่าออกจากที่แล้ว ผู้เช่าก็หมดสิทธิที่จะอยู่ต่อไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 624/2468พระยาวรพงษ์พิพัฒน์โจทก์นางตลับล. ป.ที่ดิน ขับไล่อำนาจในที่ชายเลนสัญญาเช่าผู้ที่เปนเจ้าของที่ดินบนฝั่งแม่น้ำ ย่อมมีอำนาจในที่ชายเลนตรงน่าบ้านออกไปจนถึงน้ำในแม่น้ำดีกว่าคนอื่น ตามตัวอย่างฎีกาที่ ๓๔๙/๑๒๘ , ๑๐๓๗/๒๔๖๔ แลที่ ๘๐๙,๘๑๐/๒๔๖๕ อนึ่งเมื่อผู้ให้เช่าที่ดินดังกล่าวนี้ไม่เต็มใจให้ผู้เช่าเช่าต่อไป แลได้กำหนดเวลาให้ผู้เช่าออกจากที่แล้ว ผู้เช่าก็หมดสิทธิที่จะอยู่ต่อไป(พรหม-พิพากษา-พิจารณา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ผู้ที่เปนเจ้าของที่ดินบนฝั่งแม่น้ำ ย่อมมีอำนาจในที่ชายเลนตรงน่าบ้านออกไปจนถึงน้ำในแม่น้ำดีกว่าคนอื่น ตามตัวอย่างฎีกาที่ ๓๔๙/๑๒๘ , ๑๐๓๗/๒๔๖๔ แลที่ ๘๐๙,๘๑๐/๒๔๖๕ อนึ่งเมื่อผู้ให้เช่าที่ดินดังกล่าวนี้ไม่เต็มใจให้ผู้เช่าเช่าต่อไป แลได้กำหนดเวลาให้ผู้เช่าออกจากที่แล้ว ผู้เช่าก็หมดสิทธิที่จะอยู่ต่อไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 624/2468พระยาวรพงษ์พิพัฒน์โจทก์นางตลับล. ป.ที่ดิน ขับไล่อำนาจในที่ชายเลนสัญญาเช่าผู้ที่เปนเจ้าของที่ดินบนฝั่งแม่น้ำ ย่อมมีอำนาจในที่ชายเลนตรงน่าบ้านออกไปจนถึงน้ำในแม่น้ำดีกว่าคนอื่น ตามตัวอย่างฎีกาที่ ๓๔๙/๑๒๘ , ๑๐๓๗/๒๔๖๔ แลที่ ๘๐๙,๘๑๐/๒๔๖๕ อนึ่งเมื่อผู้ให้เช่าที่ดินดังกล่าวนี้ไม่เต็มใจให้ผู้เช่าเช่าต่อไป แลได้กำหนดเวลาให้ผู้เช่าออกจากที่แล้ว ผู้เช่าก็หมดสิทธิที่จะอยู่ต่อไป(พรหม-พิพากษา-พิจารณา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ